钦定古今图书集成/明伦汇编/闺媛典/第048卷 > 焦士廉妻王氏〈杜氏赵氏附〉
## 钦定古今图书集成/明伦汇编/闺媛典/第048卷 > 焦士廉妻王氏〈杜氏赵氏附〉

按《元史列女传》：焦士廉妻王氏，博兴人，养姑至孝。至
正十七年，毛贵作乱，官军竞出掳掠，王氏被执，绐曰：
“‘我家墓田有藏金，可共取也’。信之，随王氏至墓所。王
氏哭曰：‘我已得死所矣，实无藏金，汝可于此杀我’。乃
与妾杜氏皆遇害。”又有赵氏者，平阳人，年二十，未嫁。
寇乱，赵被驱，迫以行，度不能免，绐贼曰：“吾取所藏金
以遗汝。”贼信之，遂还，投于厕而死。